Võib küsida kui palju sellistel trükistel mõtet on ja kas nad ikka oma eesmärki täidavad. Kuuda arvab, et taoline tegevus on vajalik ning sama mõttega nõustuvad ka koostööpartnerid Pärnu Linnavalitsus, Pärnu Maavalitsus ja Pärnumaa Omavalitsuste Liit. Juunis toimuvad Pärnus rahvusvahelised hansapäevad. Juba on kokku lepitud, et selle raames  toimub 25. juunil majanduskonverents ja 26dal korraldatakse ärihommik, millel tutvustatakse ärivõimalusi Pärnus ja Pärnumaal. Kujutades, et hansapäevadele tuleb 60-80 linna delegatsioon Saksamaalt, Belgiast, Hollandist ja mujalt, rääkimata Soomest, Rootsist ning Taanist, siis peab ju ometi midagi olema, millega Pärnu majanduselu tutvustada. Üheks võimaluseks ongi seda trükist tutvustada ja kinkida hansapäeva külalistele.